****

**Republika e Kosovës**

**Republika Kosova - Republic of Kosovo**

**Qeveria - Vlada - Government**

***Ministria e Drejtësisë – Ministarstvo Pravde – Ministry of Justice***

 7mars 2024, Prishtinë

**Thirrje publike për mbështetje financiare për projektet e OJQ-ve të licencuara në fushën e shërbimeve sociale dhe familjare**

1. Ministria e Drejtsisë u bënë thirrje të gjitha organizatave jo-qeveritare të regjistruara në Republikën e Kosovës, programi i punës i të cilave është i fokusuar në mbështetjen e kategorive sociale dhe fuqizimin e familjes/individëve në nevojë sociale, të aplikojnë për mbështetje financiare për projektet që kontribuojnë në zbatimin e objektivave dhe aktiviteteve në fushën e shërbimeve sociale dhe familjare.

2. OJQ-të e licencuara në përputhje me këtë thirrje publike mund të aplikojnë me projektet e tyre për ofrimin e shërbimeve sociale.

3. Organizatat jo-qeveritare e licencuara mund të aplikojnë me një projekt që kontribuojnë në ofrimin dhe avancimin e shërbimeve sociale përmes zbatimit të objektivave dhe aktiviteteve si më poshtë:

***3.1. Strehim dhe Shërbim për fëmijët pa kujdes prindëror, fëmijëve të abuzuar, keqtrajtuar dhe neglizhuar;***

4. Ky lloj i shërbimit nënkupton strehimin dhe shërbimin e nevojshëm për mbrojtjen e fëmijve pa kujdes prindëror, të abuzura, keqtrajtuar, të lënë pas dore, viktima të dhunës seksuale dhe viktimat e trafikimit me nivel të ulët të rrrezikut.

5. Vlera totale e planifikuar e thirrjes është **120,000.00 euro**. Shuma minimale e mbështetjes financiare që mund të alokohet është **40,000 euro,** ndërsa shuma maksimale për një (1) projekt është **90,000.00 euro**.

6. Varësisht prej llojit të kategorisë së klientëve, kohëzgjatjes, shtrirjes territoriale dhe ofrimit të shërbimeve, projekti mund të financohet nga 50% deri 100% të totalit të kostove të pranueshme të shpenzimeve, por jo më pak se sa vlera minimale dhe jo më shumë se sa vlera maksimale për një projekt individual të përcaktuar në pikën nr. 4 të kësaj thirrje dhe kritereve të përcaktura në Udhëzuesin për Aplikantët.

7. Aplikantët dhe partnerët potencialë, për pjesën tjetër të kostove mund të sigurojnë bashkëfinancim nga donatorët dhe burimet tjera publike apo burimet vetanake.

8. Afati i fundit për dorëzimin e propozimeve është 15 ditë pune dhe përfundon me datën **27 mars 2024.**

9. OJQ-të mund të aplikojnë ose të jenë partner vetëm me një (1) projekt në kuadër të kësaj thirrje.

10. OJQ-të të cilat kanë marrë mbështetja nga Qeveria e Republikës së Kosovës për vitin 2024, mund të aplikojnë por nuk mund të nënshkruajn kontratë para përmbylljes se projektit, për të cilin kanë marrë mbështetje financiare nga Qeveria e Republikës së Kosovës për vitin 2024.

11. Periudha e zbatimit të projektit është **12 muaj.** OJQ mund të përfshihet më se shumti në një (1) projekt dhe të përfshihet në zbatimin e vetëm një (1) fushe prioritare.

12.Të drejtë aplikimi me projektet e tyre kanë OJQ-të që janë të licencuara, si dhe OJQ që janë në proces të ri-licencimit, por që kanë përfunduar të gjitha procedurat konform nenit 18, paragrafit 3, të Udhëzimit Administrativ nr.02/2020 nga MFPT/DPSF-ja.

Subjekteve juridike/OJQ të cilave ju skadon vlefsheria e certificates së licencës gjatë zbatimit të projektit, duhët të respektojnë procedurën për vazhdim të vlefshmërisë së licencës, (nenin 18, paragrafin 3, të Udhëzimit Administrativ nr.02/2020 nga MFPT/DPSF-ja), në mënyrë që të kanë mundësi të përfitojnë nga buxheti i plotë i mbështetjes financiare.

13. OJQ-të aplikuese duhet të dëshmojnë se programi i tyre i punës është i fokusuar në fushën dhe aktivitetete të përfshirë në kuadër të kësaj thirrje publike.

14. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiare.

15. Para nënshkrimit të kontratës, OJQ-të, duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.

16. Propozimet do të dorëzohen në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të Ministrisë së Drejtësisë.

17. Dokumentet e kompletuara duhet të dërgohen me postë ose personalisht, në adresën; Ministria e Drejtësisë – Ndërtesa e Qeverisë, Rr. Luan Haradinaj, pn. Ndërtesa e ish Rilindjes 10000 Prishtinë, Zyra e Arkivit në MD.

18. Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendarin tregues i zbatimit të thirrjes janë të detajuara në Udhëzimet për aplikuesit e thirrjes publike.

19. Do të konsiderohen për mbështetje financiare vetëm OJQ të cilat nuk kanë përfituar nga thirrja publike e dates 18 janar 2024, projektet që janë pranuar brenda afatit të paraparë me këtë thirrje publike, dhe të cilat i përmbushin kushtet e përcaktuara të thirrjes publike.

20.Të gjitha çështjet që lidhen me thirrjen publike mund të sqarohen vetëm në mënyrë elektronike, tek z. Ilir Mazreku në Ministrinë e Drejtësisë, duke e kontaktuar përmes e-mailit në adresën; ilir.mazreku@rks-gov.net